НАЦИОНАЛЕН КРЪГ
НА VІІ ОЛИМПИАДА ПО АСТРОНОМИЯ

2 АПРИЛ 2002 Г.


Третият, национален кръг на VІІ Олимпиада по астрономия се състоя на 2 април в град Варна заедно с ХХХ Национална младежка конференция по астрономия. Домакин на двете мероприятия беше Народната астрономическа обсерватория и планетариум “Николай Коперник” – Варна. В националния кръг на астрономическата олимпиада участваха 67 ученици от над 20 града на България. Те се състезаваха в три възрастови групи. Ето и победителите:
Възръстова група 7-8 клас
І място – Игнат Калинов, 7 клас, Математическа гимназия “Гео Милев”, гр. Плевен

ІІ място – Владислав Василев, 8 клас, Езикова гимназия “Пейо Яворов”, гр. Силистра
ІІІ място – Жельо Желев, 8 клас, ГПЧЕ “Йоан Екзарх”, гр. Варна

ІІІ място (с равен брой точки) – Росита Кокотанекова, 7 клас, ОУ “Св. Климент Охридски”
Възрастова група 9-10 клас
І място – Христо Ставрев, 9 клас, Гимназия “Св. Климент Охридски”, гр. Елхово
ІІ място – Никола Каравасилев, 10 клас, НПМГ “Акад. Любомир Чакалов”, гр. София
ІІІ място – Румен Стаматов, 9 клас, Математическа гимназия “Атанас Радев”, гр. Ямбол
Възрастова група 11-12 клас
І място – Емил Костов, 12 клас, ПТГ “Д-р Н. Василиади”, гр. Габрово

ІІ място – Емил Дойчев, 11 клас, Математическа гимназия “Атанас Радев”, гр. Ямбол

ІІІ място – Владимир Радуловски, 12 клас, Английска гимназия “Гео Милев”, гр. Русе

Участниците решаваха четири теоретични и една практическа задача по астрономия. По мнение на комисията по проверката на писмените работи нивото на подготовка на олимпийците тази година беше много добро. Радостни сме да отбележим, че се запазва традицията при най-младите участници олимпиадата по астрономия да бъде първата школа за таланти, които по-късно стават отлични участници в олимпиадите по физика. В националния отбор на България, който ще участва в Международната олимпиада по физика тази година, двама от членовете са бивши участници в международни олимпиади по астрономия.

VІІ НАЦИОНАЛНА ОЛИМПИАДА ПО АСТРОНОМИЯ

ІІІ кръг

2 април 2004 г.

Ученици 7-8 клас


Задача 1: В един ден Луната залязва в 8h05m и изгрява в 16h31m местно време. Приблизително в каква фаза е Луната? Приблизително когда в годината се случва това?


Задача 2: По кръгова орбита около Слънцето се движат N астероида на равни разстояния един от друг. Орбиталният период на астероидите е 3 години. Какъв би трябвало да е броят на астероидите N, така че всеки месец един от тях да е в опозиция за Земята?


Задача 3: В пустинно царство на екватора живял цар. Вражеска войска завладяла царството, а царят бил хвърлен в дълбок кладенец. В края на първата нощ той видял през кладенеца любимата си звезда Садалмалик (α Водолей, “щастливата звезда на царя”). В същия миг му се явил добрият дух и му казал, че ще бъде спасен, след като види Садалмалик в 333 нощи. После изчезнал в прашна вихрушка, от която обаче се събудил дремещият наблизо зъл дух. Кихайки ядосано, той казал на царя, че няма да издържи в кладенеца повече от 555 дни. Отначало царят не се разтревожил от това, но изведнъж при него се прокраднал духът на съмнението, който останал в кладенеца и не му давал покой. Как мислите, щастлива ли се е оказала за царя звездата Садалмалик?


Задача 4: Периодична комета има орбита около Слънцето с перихелий между орбитите на Меркурий и Венера и афелий между орбитите на Уран и Нептун. Считайте орбитите на тези планети за кръгови. Нарисувайте схема с орбитите на четирите планети. Върху нея нарисувайте орбитите на кометата, при които тя би имала максималния и минималния възможен орбитален период. Нарисувайте орбитите на кометата, при които тя би имала максималната и минималната възможна скорост в перихелий. Нарисувайте орбитите, при които кометата би имала максималната и минималната възможна скорост в афелий. Обяснете вашето решение.

Задача 5: През 1916 г. американският астроном Едуард Барнард открива най-бързо движещата се по небесната сфера звезда, наречена звездата на Барнард. Тя се оказва една от най-близките до нас звезди. Разстоянието до нея е само 1.821 парсека. Дадени са ви две снимки на участък от небето, съдържащ звездата на Барнард. Те са правени съответно през 1937 и 1960 г. Размерът на полето е 15(15 дъгови минути.

· Разпознайте на двете снимки звездата на Барнард и я означете със стрелка.

· Определете собственото движение на звездата по небесната сфера в единици дъгови секунди за година – n"/год. 

· Пресметнете пространствената й скорост, като имате предвид, че звездата на Барнард притежава лъчева скорост Vr = –111 km/sec.

Справочни данни: 
Теорема на Питагор: В правоъгълен триъгълник квадратът на хипотенузата е равен на сбора от квадратите на катетите.

1 парсек = 3.26 светлинни години

Ученици 9-10 клас


Задача 1: В един ден Луната изгрява в 14h05m и залязва в 23h32m местно време. Приблизително в каква фаза е Луната? Приблизително кога в годината се случва това?


Задача 2: От една точка на земния екватор, точно когато Слънцето изгрява на изток, излитат два самолета. Първият лети на запад, вторият на изток. Самолетите се движат с еднаква скорост, като летят само през деня. Самолетът, летящ на запад, пристига в изходната точка, точно когато Слънцето за него за първи път залязва. С каква скорост се движат самолетите? След колко часа всеки от самолетите ще пристигне в изходната точка?

Задача 3: Същата като задача 3 за 7-8 клас.

Задача 4: Същата като задача 4 за 7-8 клас.


Задача 5: Дадена ви е диаграмата “цветен индекс  (B – V)  - видима звездна величина V ” на разсеяния звезден куп NGC 2682. Дадена ви е и таблица с цветните индекси (B – V)  и видимите звездни величини V на разсеяния куп NGC 752. Постройте на прозрачната милиметрова хартия диаграмата на Херцшпрунг-Ръсел за NGC 752 в същия мащаб, в който е и диаграмата на NGC 2682. Ако двата звездни купа NGC 752 и NGC 2682 се намират от нас на разстояния съответно 457 pc и 908 рс, то кой от двата купа е по-млад и защо?

Упътване: Цветните индекси са функция на температурата и следователно на спектрите на звездите.

Справочни данни: 

Радиус на Земята     6378 km
Ученици 11-12 клас


Задача 1: Извънземно същество във вид на космически облак от междузвездно вещество с диаметър 50 AU посещава Слънчевата система. Поради поглъщането на светлината в облака, за земния наблюдател видимата звездна величина на Слънцето се увеличава с 1m. Ще може ли планетата Юпитер да се вижда с невъоръжено око? Считайте, че Юпитер е в опозиция и че състоянието на облака не се променя от въздействието на Слънцето.


Задача 2: Същата като задача 2 за 9-10 клас.

Задача 3: Същата като задача 3 за 7-8 клас.

Задача 4: Глобулите са сгъстявания от междузвездна материя, на които предстои да се превърнат в звезди.  Характерната плътност на веществото в тях е    10-16 kg/m3. Оценете времето, за което една глобула се превръща в звезда. Отчитайте само гравитационното взаимодействие между частиците.

Задача 5: Същата като задача 2 за 9-10 клас със следното допълнение:
Нека сега не ви е известно разстоянието до NGC 752. Имайки предвид, че NGC 2682 се намира на 908 рс от нас, определете на какво разстояние се намира NGC 752, като използвате диаграмите на двата купа. Обяснете вашето решение.

Упътване: Цветните индекси са функция на температурата и следователно на спектрите на звездите.

Справочни данни: 

Радиус на Земята       6378 km

Радиус на орбитата на Юпитер       5.2 AU

Гравитационна константа        G = 6.67 ( 10-11 m3/kg.s2
Решения на задачите

Ученици 7-8 клас


Задача 1: Виждаме, че времената на залеза и изгрева са симетрични на пладне. Т.е. около пладне Луната е в долна кулминация. Оттук следва, че около полунощ Луната е в горна кулминация. Това се получава само когато фазата на Луната е пълнолуние. Освен това забелязваме, че Луната е под хоризонта само 8h26m. Това означава, че тя е високо над небесния екватор. Луната е в пълолуние високо над небесния екватор, когато Слънцето е ниско под екватора. Следователно това се случва през зимата.

Задача 2: 
	[image: image6.png]A H:

	В момент 1 Земята е в точка З1 , а астероидът а е в точка а1 , т.е. в опозиция. За един месец Земята се премества на 30º в точка З2 . Тогава за нея ще е в опозиция астероидът b в точка b2 . Астероидите правят една обиколка около Слънцето за 3 години. Следователно за един месец те се отместват по орбитата си на 1/36 от пълната обиколка, т.е. на 10º. Тогава, когато Земята е в точка З2 , астероидът а ще се е отместил от точка  а1  в точка а2 , отстояща на 10º от точка а1 . Тъй като ъгълът З1З2 е 30º, то ъгловото отстояние на точка   b2  от точка а2  е 20º. Астероидите а  и  b  са съседни, а по условие астероидите са на равни разстояния. Ето защо всички астероиди са на ъглово разстояние 20º един от друг. Следователно броят на астероидите е:

N = 360º / 20º = 18



Задача 3: За да види царят звездата Садалмалик през дълбокия кладенец, тя трябва да минава близо до зенита. Царството се намира на земния екватор. Това означава, че звездата е близо до небесния екватор. Царят я е видял за първи път в края на първата нощ. Звездата Садалмалик е от 3-та звездна величина – не е слаба, но не е и особено ярка. Трудно е да предположим при какви условия на осветеност на небето тя би могла да се наблюдава от дъното на дълбок кладенец. За по-голяма сигурност нека приемем, че звездата става видима преди началото на гражданския полумрак, т.е. когато Слънцето е на не-по-малко от 6º под хоризонта. Следователно в края на първата нощ, когато царят за първи път е видял звездата, Слънцето се е намирало най-малко на 96º източно от нея. Поради движението на Слънцето по еклиптиката от запад на изток, в следващите нощи Слънцето ще се отдалечава все по на изток от звездата и тя ще се появява в зенита за царя все по-рано през нощта. Това ще продължи докато Слънцето не стигне до положението, което е на 96º западно от звездата и тогава тя за последен път ще бъде видима за царя вечер, малко след залеза на Слънцето. Целият този период на видимост на звездата ще продължи толкова време, колкото е необходимо на Слънцето, за да измине по еклиптиката дъга от 180º - 2(6º = 168º. Това време е: 365.25 ( 168º/360º ≈ 170 денонощия. Царят ще може да види звездата в 170 нощи, ако, разбира се някои от тях не се случат облачни, но в пустинята това става изключително рядко. Друго условие е царят да е бил хвърлен в кладенеца наистина в ден от годината, който се явява първи от този 170-дневен период на видимост на звездата. След това ще последва период от 365 – 170 = 195 денонощия, през който царят няма да вижда звездата Садалмалик. После ще има нов период на видимост от 170 денонощия. На царя ще е му остава да види любимата си звезда в още 333 – 170 = 163 нощи, което означава, че новият период на видимост ще му стигне и дори ще му останат още 7 резервни нощи. Но дали ще може да преживее целия този период? Общо в него има 170 + 195 + 163 = 528 денонощия. Според предсказанието на злия дух царят ще издържи 555 дни в кладенеца. Следователно по всяка вероятност звездата Садалмалик наистина ще се окаже щастлива за него и той ще бъде спасен. Ако си спомняте задачата от ІІ кръг на олимпиадата, всичко зависи от астрономическите знания на принца, който се намира в шатрата.


Задача 4: Съгласно третия закон на Кеплер:

 са голямата полуос на орбитата на кометата и нейният орбитален период, а 

 са радусът на земната орбита и орбиталният период на Земята.

Оттук следва, че орбиталният период на кометата ще е най-голям, когато тя се движи по орбита с най-голямата възможна голяма полуос. Това е орбитата 1 с перихелий върху орбитата на Венера и афелий върху орбитата на Нептун. Минимален орбитален период ще се получи, ако кометата се движи по орбита 2 с перихелий върху орбитата на Меркурий и афелий върху орбитата на Уран.


 Кометата ще има максимална скорост в перихелий, ако се движи по орбита 3. Очевидно е, че перихелийната скорост на кометата по орбита 3 би била по-голяма, отколкото перихелийната скорост по орбита 2. По орбита 3 кометата достига до по-далечно разстояние от Слънцето в афелий, отоклкото по орбита 2. Перихелийната скорост на кометата по орбита 3 би била по-голяма и от перихелийната скорост по орбита 1. Орбитите 1 и 3 в най-далечната си точка от Слънцето достигат до орбитата на Нептун. Но дотам е по-лесно да се изпрати тяло (в случая кометата) от по-далечно начално разстояние от Слънцето (перихелий, лежащ върху орбитата на Венера), отколкото от по-близката околност на Слънцето.


Орбитата, при която кометата би имала най-малка перихелийна скорост, е  орбита 4.


Орбита 3 е същевременно и орбитата, при която кометата би имала минималната възможна скорост в афелий. Да сравним афелийната скорост на кометата при движение по орбита 3 с тази по орбита 1. При по-малка скорост на кометата Слънцето би трябвало по-силно да я отклонява навътре от кръговата орбита на Нептун и кометата по-стремително да “пада” към централните части на Слънчевата система.


От своя страна орбита 4 е същевременно и орбитата, по която кометата би имала максимална афелийна скорост.

Задача 5: Страната на снимката е 120 mm и съответства на 15′, което е равно на 900″. Следователно мащабът на отпечатаните снимки е 
[image: image15.wmf]l

= 7.5″/mm. Пренасяме положението на звездата от долната снимка на горната. Измерваме разстоянието между двете положения и получаваме 

mm. Това линейно преместване на изображението отговаря на собствено движение 

= 23 год. е интервалът от време между заснемането на снимките. Разстоянието до звездата на Барнард е 

От 

 [″ / год.] можем да преминем към 

 [″ / sec], като разделим 

 на броя на секундите в годината. Получаваме: 

3.3 ( 10-7 ″ / sec. Тогава тангенциалната скорост е 

Ученици 9-10 клас


Задача 1: Луната изгрява след пладне и залязва малко преди полунощ, т.е. приблизително 6 часа след Слънцето. Това е възможно само когато Луната е близо до фаза първа четвърт. Едновременно с това Луната е над хоризонта само 9h27m. Ако Луната би била на небесния екватор, тя би трябвяло да е над хоризонта около 12h25m (25 минути заради собственото движение на Луната от запад на изток през този период). Следователно Луната е ниско под небесния екватор недалеч от точката на зимното слънцестоене. Тъй като в първа четвърт Луната е на 90º на изток от Слънцето, то би следвало да се намира недалеч от точката на есенното равноденствие. Оттук заключаваме, че това се случва в началото на есента, най-вероятно през втората половина на септември.

Задача 2: Самолетът, летящ на запад, леко изостава от Слънцето и пристига в изходната точка от обратната страна в момента, в който Слънцето за него залязва. Следователно от излитането му са изминали едно и половина денонощия, т.е. 36 часа. Пътят, който е изминал самолетът, е LЗ = 2πRЗ . Скоростта на самолета е:

V = LЗ / TC1 = 2πRЗ / TC1 = 1113.17 km/h

където TC1 е времето за обикаляне на Земята на първия самолет, а RЗ е радиусът на Земята.


Нека TC2’ е слънчевото денонощие за самолета, тръгнал в източна посока, а Т0 е едно средно слънчево денонощие. Тъй като самолетите се движат с еднаква скорост, в сила е следното равенство:

1/ TC2’ = 1/ Т0 + 1/ TC1
Оттук пресмятаме:

TC2’ = Т0 TC1 /( Т0 + TC1) = 3 Т0 / 5

Оттук следва, че времето TC2 = TC2’ / 2,  през което за втория самолет Слънцето е над хоризонта, е:

TC2 = TC1 / 5 = 0.3 Т0 = 7.2 часа

Т.е. вторият самолет ще лети 7.2 часа, след това ще чака 12 часа нощ, и така 5 пъти, докато му се съберат 36 часа полет, за да стигне в началната точка. Следователно цялото му пътешествие ще продължи 96 часа.

Задача 3: Виж решението на задача 3 за VІІ-VІІІ клас.

Задача 4: Виж решението на задача 4 за VІІ-VІІІ клас.

Задача 5: Построяваме диаграмата за NGC 752, като означаваме точките с кръстчета, за да де различават по-ясно, когато напасваме двете диаграми.


Как следва да тълкуваме двете графики? Още в условието е споменато, че това са по същество диаграми на Херцшпрунг-Ръсел. Това наистина е така, защото звездите от един звезден куп се намират практически на еднакво разстояние от нас. Единствено по ординатата вместо абсолютни звездни величини са дадени видимите звездни величини на звездите. Разликите между абсолютните и видимите звездни величини са еднакви за всички звезди от даден куп, т.е. тази разлика не влияе върху формата на диаграмата. Разбира се, за купове на различни разстояния от нас отместването по зведни величини е различно. Да пресметнем относителното отместване на звездните величини на двата купа. За звезда с абсолютна звездна величина M можем да запишем:

за единия куп, където 

 е разстоянието до купа, а 

 езвездната величина на звездата. За втория куп:

Изваждаме равенствата и получаваме:

Нека 1 е по-близкият куп, т.е. NGC 752, а 2 е по-далечният NGC 2682. Тогава получаваме 

. Ясно е, че за да ги наложим правилно диаграмите една върху друга, би трябвало да отместим диаграмата на NGC 752 с 

 надолу по оста 

, към по-слабите звезди на купа NGC 2682. По-интересно е, обаче, интерпретирането на формата на диаграмите. На тях ясно се вижда, особено при    NGC 2682, богато населен със звезди участък долу и вляво, където се разполагат звездите от главната последователност. В горната част този участък постепенно се закривява надясно, към по-червените звезди. Там звездите вече напускат главната последователност и се отправят към областта на червените гиганти. Времето за еволюция на звездите на тези участъци е по-кратко и затова в много купове, бедни на звезди, там има дори полета изцяло лишени от свезди на съответния етап от еволюцията. Първи към областта на червените гиганти се отправят най-масивните звезди. Те имат най-кратко време на живот върху главната последователност. След това по-малко масивните и т.н. Съществува ясна правопропорционална зависимост между масата на звездите и тяхната светимост. Затова ако приведем звездните величини на звездите от един звезден куп към звездните величини на звездите от друг звезден куп, ще можем   да сравняваме възрастите на звездните купове по това дали относително по-ярки или по-слаби звезди вече напускат главната последователност.

В конкретния случай, след съвместяване на двете диаграми с отместване 1.49m по оста 
[image: image37.wmf]V

, виждаме, че звезди от NGC 752 започват да се отделят от главната последователност доста по-високо (при по-ярките звезди), отколкото звездите от купа NGC 2682. Оттук правим извода, че това се случва на много по-масивни звезди, отколкото при втория куп. Следователно NGC 752 е съществено по-млад звезден куп от NGC 2682.
Ученици 11-12 клас


Задача 1: Нека с Е и Е1 означим осветеностите, които Слънцето създава на земната повърхност без присъствието на облака и при неговото присъствие. Съгласно формулата на Погсон, щом при пристигането на облака звездната величина на Слънцето се е повишила с 1m, то Е / Е1 = 2.512. Когато светлината изминава през облака път, равен на разстоянието от Слънцето до Земята, тя отслабва 2.512 пъти. Юпитер свети с отразена от Слънцето светлина. Поради поглъщането на светлината от веществото на облака, до Юпитер ще достига по-слаба слънчева светлина. Тя ще изминава път през облака, равен на 5.2 AU, и следователно ще отслабва 2.5125.2 пъти. За да оценим дали ще бъде възможно да виждаме Юпитер с невъоръжено око, да приемем, че наблюдаваме планетата в най-благоприятна за видимостта й ситуация – когато Юпитер е в опозиция. Докато дойде при нас на Земята, отразената от Юпитер светлина ще измине разстояние 5.2 – 1 = 4.2 AU и ще отслабне още 2.5124.2 пъти. Оттук пресмятаме, че видимият блясък на Юпитер ще отслабне общо 2.5125.2 ( 2.5124.2 = 2.5129.4 пъти. Нека Е’ и Е1’ са осветеностите, които Юпитер е създавал на Земята преди и след пристигането на облака. Тогава Е’ / Е1’ = 2.5129.4 и това означава, че видимата звездна величина на Юпитер ще се увеличи с 9m.4. При нормални условия (без присъствието на облака) в опозиция звездната величина на Юпитер може да се доближи до – 3m, следователно при поглъщането на светлината от облака тя ще надвиши 6m и Юпитер много трудно би могъл да се вижда с невъоръжено око.
Задача 2: Виж решението на задача 2 за ІХ-Х клас.
Задача 3: Виж решението на задача 3 за VІІ-VІІІ клас.

Задача 4: Да си представим глобула със сферична форма и радиус 
[image: image38.wmf]R

. Тъй като можем да не отчитаме други взаимодействия между съставящите я частици, освен гравитационното, то времето за образуване на звезда от глобулата може да се оцени, като се пресметне времето 
[image: image39.wmf]t

 за свободно падане на най-отдалечените частици от глобулата до нейния център. Понеже новообразуваната звезда има размер, много по-малък от първоначалния размер на глобулата, ние го пренебрегваме и считаме звездата за точка. Върху една най-външна периферна частица от глобулата всичкото останало вещество действа със сила на привличане, равна на силата, с която това вещество би действало на частицата, ако цялото беше съсредоточено в центъра на глобулата. Времето 
[image: image40.wmf]t



 EMBED Equation.3  [image: image41.wmf]за свободно падане на такава частица до центъра можем да пресметнем, като си представим, че частицата се движи около този център по много силно сплесната елипса с голяма полуос 
[image: image42.wmf]a

, равна на половината от разстоянието 
[image: image43.wmf]r

 между частицата и центъра, и малка полуос, практически равна на нула. Орбиталният период 
[image: image44.wmf]T

 на частицата по такава траектория можем сда намерим с помощта на ІІІ закон на Кеплер:

където 
[image: image46.wmf]G

 е гравитационната константа, а 
[image: image47.wmf]M

 е масата на глобулата.

Тук 
[image: image49.wmf]r

 е плътността на веществото в глобулата. Като имаме предвид, че 

 , окончателно получаваме:

Задача 5: Построяваме диаграмата за NGC 752, като означаваме точките с кръстчета, за да де различават по-ясно, когато напасваме двете диаграми.


Как следва да тълкуваме двете графики? Още в условието е споменато, че това са по същество диаграми на Херцшпрунг-Ръсел. Това наистина е така, защото звездите от един звезден куп се намират практически на еднакво разстояние от нас. Единствено по ординатата вместо абсолютни звездни величини са дадени видимите звездни величини на звездите. Разликите между абсолютните и видимите звездни величини са еднакви за всички звезди от даден куп, т.е. тази разлика не влияе върху формата на диаграмата. Разбира се, за купове на различни разстояния от нас отместването по зведни величини е различно. Да пресметнем относителното отместване на звездните величини на двата купа. За звезда с абсолютна звездна величина M можем да запишем:

за единия куп, където 

 е разстоянието до купа, а 

 езвездната величина на звездата. За втория куп:

Изваждаме равенствата и получаваме:

Нека 1 е по-близкият куп, т.е. NGC 752, а 2 е по-далечният NGC 2682. Тогава получаваме 

. Ясно е, че за да ги наложим правилно диаграмите една върху друга, би трябвало да отместим диаграмата на NGC 752 с 
[image: image60.wmf]V

D

 надолу по оста 
[image: image61.wmf]V

, към по-слабите звезди на купа NGC 2682. По-интересно е, обаче, интерпретирането на формата на диаграмите. На тях ясно се вижда, особено при    NGC 2682, богато населен със звезди участък долу и вляво, където се разполагат звездите от главната последователност. В горната част този участък постепенно се закривява надясно, към по-червените звезди. Там звездите вече напускат главната последователност и се отправят към областта на червените гиганти. Времето за еволюция на звездите на тези участъци е по-кратко и затова в много купове, бедни на звезди, там има дори полета изцяло лишени от свезди на съответния етап от еволюцията. Първи към областта на червените гиганти се отправят най-масивните звезди. Те имат най-кратко време на живот върху главната последователност. След това по-малко масивните и т.н. Съществува ясна правопропорционална зависимост между масата на звездите и тяхната светимост. Затова ако приведем звездните величини на звездите от един звезден куп към звездните величини на звездите от друг звезден куп, ще можем   да сравняваме възрастите на звездните купове по това дали относително по-ярки или по-слаби звезди вече напускат главната последователност.


В конкретния случай, след съвместяване на двете диаграми с отместване 1.49m по оста 
[image: image62.wmf]V

, виждаме, че звезди от NGC 752 започват да се отделят от главната последователност доста по-високо (при по-ярките звезди), отколкото звездите от купа NGC 2682. Оттук правим извода, че това се случва на много по-масивни звезди, отколкото при втория куп. Следователно NGC 752 е съществено по-млад звезден куп от NGC 2682.

Ако не разполагаме с разстоянието до един от куповете, трябва да опитаме да съвместим главните последователности на двата купа, като придвижваме диаграмите една спрямо друга само по оста 
[image: image63.wmf]V

.След съвместяването отчитаме отместването по оста 
[image: image64.wmf]V

и по обратен път от формула (1) получаваме търсеното разстояние.


Съвместяването на диаграмите дава резултат 

Това е една отлична оценка за разстоянието до NGC 752.

